دمشق میں زین العابدین کا خطبہ

دمشق میں علی ابن حسین زین العابدین کا خطبہ وہ خطبہ ہے جسے انھوں نے واقعہ عاشورا کے بعد دمشق میں یزید بن معاویہ کے دربار میں ارشاد فرمایا۔ زین العابدین اور اسیران کربلا کی موجودگی میں یزید کے حکم پر ایک خطیب نے منبر سے بنی امیہ کی مدح اور علی بن ابی طالب اور ان کے اہل بیت کی مذمت میں ایک تقریر کی۔ زین العابدین نے موقع سے فائدہ اٹھاتے ہوئے اس خطیب کے جواب میں علی بن ابی طالب کے فضائل بیان فرمائے۔ یہ خطبہ جس کے اکثر مطالب علی بن ابی طالب کی مدح اور فضیلت پر مشتمل ہیں شام میں وسیع اثرات کا حامل رہا اور یزید بن معاویہ کی ظاہری سیاست میں تبدیلی کا پیش خیمہ ثابت ہوا۔

 تاریخ 
زین العابدین بن حسین جنہیں اہل سنت اور اہل تشیع دونوں قدر اور احترام کی نگاہ سے دیکھتے ہیں، واقعہ کربلا کے اسیروں میں سے تھے۔ واقعہ کربلا کے بعد انھیں اور اہلبیت کی باقی خواتین کو اسیر بنا کر یزید بن معاویہ کے سامنے پیش کرنے کے لیے دمشق لے جایا گیا۔
شام میں اہل بیت کے داخل ہونے کی درست تاریخ معلوم نہیں اسی بنا پر اس خطبے کی تاریخ کا بھی علم نہیں ہے۔ لیکن ایسا معلوم ہوتا ہے کہ اس خطبے کو شام میں اسیران کربلا کے قیام کے آخری ایام میں دیا گیا تھا کیونکہ اس خطبے کے بعد یزید بن معاویہ نے اہل بیت کو مزید وہاں رکھنا خلاف مصلحت سمجھا اور انھیں مدینہ واپس بھیجنے کے احکام جاری کر دیے۔

 امام زین العابدین کا خطبہ 
اہل بیت اسیروں کی موجودگی میں یزید بن معاویہ نے شام کی مسجد اموی میں ایک محفل منعقد کی اور اپنے باطل خیال کے مطابق وہ اس کام کے ذریعے اہل بیت کو رسوا کرنا چاہتا تھا۔ طے شدہ منصوبے کے مطابق ایک خطیب نے منبر سے یزید بن معاویہ اور اس کے آبا و اجداد کی مدح سرائی کرنا شروع کی۔ اس موقع پر زین العابدین نے مذکورہ خطیب سے فرمایا:

اس کے بعد زین العابدین نے یزید بن معاویہ کی طرف رخ کر کے تقریر کرنے کی اجازت مانگی، ناسخ التواریخ میں آیا ہے کہ یزید بن معاویہ نے زین العابدین کی درخواست کو رد کیا لیکن شامیوں کی اصرار پر یزید بن معاویہ کو مجبوراً زین العابدین کی درخواست قبول کرنی پڑی۔

 اجمالی تعارف 
زین العابدین نے اس خطبے کے ابتدائی فقروں میں اجمالی طور پر اپنا، اپنے خاندان اور اہل بیت کا تعارف کرایا۔ ان میں اس خاندان کے علم، حلم اور شجاعت کو بیان کرتے ہوئے اس خاندان کی چند مشہور و معروف شخصیات جیسے حمزہ بن عبدالمطلب اور جعفر طیار وغیرہ کا بھی نام لیا۔

 تفصیلی تعارف 
زین العابدین نے اس خطبے کا آغاز اللہ کے بابرکت نام سے کیا اور فرمایا۔

اے مرد مانِ شام عوام الناس ہوشیار ہو جاؤ کہ اللہ تعالٰی نے بے شمار انبیا و اولیاء دنیا میں بھیجا ہے۔
اُن میں سے سات فضیلتیں اللہ تعالٰی نے ہم کو خاص طور پر بخشی ہیں۔

1 ۔ علم 2۔ حلم ۔ 3 ۔ بخشش 4۔ بخشش 5 ۔ بزرگواری 6 ۔ محبت 7 ۔ اور مومنین کے دلوں میں ہماری محبت قائم کی ہے ۔

"یہ خطبہ سن کر لوگوں نے رونا اور شور مچانا شروع کیا تو یزید بن معاویہ گھبرا گیا کہ کوئی فتنہ نہ کھڑا ہو جائے چنانچہ اس نے مؤذن کو کہا کہ اذان دے کہ امام خاموش ہو جائیں۔ اذان شروع ہوئی تو زین العابدین خاموش ہو گئے۔ جب مؤذن نے پیغمبر اسلام کی رسالت کی گواہی دی تو زین العابدین رو پڑے اور کہا کہ اے یزید! تو بتا کہ محمد صلی اللہ علیہ و آلہ وسلم تیرے نانا تھے یا میرے؟ یزید بن معاویہ نے کہا کہ آپ کے تو زین العابدین نے فرمایا کہ پھر کیوں تو نے ان کے اہل بیت کو شہید کیا؟ یہ سن کر یزید بن معاویہ یہ کہتا ہوا چلا گیا کہ مجھے نماز سے کوئی واسطہ نہیں"۔

 پیغمبر کے ساتھ اپنی قرابت 
پیغمبر اکرم  کے تعارف سے اسیران کربلا کی آنحضرت کے ساتھ موجود قرابت کو لوگوں تک پہنچانا مقصود تھا۔ ورنہ شام کے لوگ پیغمبر اکرم کو تو جانتے تھے اس حوالے سے آنحضرت کسی تعارف کے محتاج نہیں تھے۔ بلکہ یہاں یہ ان اسیروں کی قافلہ کی رسول خدا کے ساتھ موجود نسبت اور قرابت کو بتانا مقصود تھا جسے حکمران جماعت خارجی کے نام سے متعارف کرا رہی تھی۔
 علی بن ابی طالب کا تعارف 
شام میں بنی امیہ کے ہاتھوں امیر المؤمنین علی بن ابی طالب کی شخصیت اس حد تک خراب ہو چکی تھی کہ زین العابدین کو اس خطبے میں زیادہ تر علی بن ابی طالب کا تعارف کرنا پڑا اور یہ بہترین موقع تھا کہ زین العابدین بنی امیہ کے ہاتھوں چالیس سال تک تخریب شدہ علی بن ابی طالب کی شخصیت کی حقیقت کو لوگوں کے سامنے بیان کریں۔

 دو تلواروں کے ساتھ جنگ کرنا 
زین العابدین علی بن ابی طالب کے بعض فضائل کو بیان کرنے کے بعد اس فضیلت کی طرف اشارہ کرتے ہوئے فرماتے ہیں کہ میرے دادا نے دو دو تلواروں کے ساتھ جنگ کی۔ یہاں دو تلوار سے کیا مراد ہے، اس کے کچھ احتمالات پائے جاتے ہیں:
 وہ دو تلواریں جسے پیغمبر اکرم نے حضرت علی بن ابی طالب کو بخش دی تھی۔ پیغمبر اکرم نے آٹھویں سنہ ہجری کو علی بن ابی طالب کو منات نامی ایک بت کو توڑنے کے لیے روانہ کیا۔ علی بن ابی طالب نے اس بت کو توڑنے کے بعد اس بت سے متعلق تمام اشیاء کو اٹھا کر پیغمبر اکرم  کی خدمت میں لے آیا۔ اس بت سے متعلق اشیاء میں دو تلواریں بھی تھیں جسے حضرت علی بن ابی طالب نے پیغمبر اکرم  کی خدمت میں پیش کیا ان تلواروں کو حارث بن ابى شمر غسانی -پادشاہ غسان- نے اس بت کے لیے ہدیہ کے طور پر دیا تھا۔ ان تلواروں میں سے ایک کا نام مخذم اور دوسرے کا نام رسوب  تھا۔ پیغمبر اکرم  نے ان دونوں تلواروں کو حضرت علی بن ابی طالب بخش دیے۔کہا جاتا ہے کہ ان میں سے ایک وہی تلوار ہے جو ذو الفقار کے نام سے معروف ہے۔الأصنام، ترجمہ، ص19
 دو تلوار سے مراد تنزیل اور تاویل ہے۔بحار الانوار، ج39، ص341 پیغمبر اکرم  سے ایک حدیث میں آیا ہے کہ:علی بن ابی طالب ، تاویل کے مطابق جنگ کرینگے جس طرح میں نے تنزیل کے مطابق جنگ کیا۔الإنصاف، ص132
 مراد یہ ہے کہ ایک تلوار کے بعد دوسری تلوار لے کر جنگ کرتے تھے جس طرح یہ کامجنگ احد میں انجام دیا کہ آپ کی پہلی تلوار کے ٹوٹنے کے بعد پیغمبر اکرم  نے ذو الفقار نامی تلواردے دی تھی ۔
 فاطمہ زہرا کے ساتھ قرابت کا تذکرہ 
چونکہ شام میں فقط حضرت فاطمہ زہرا کی شخصیت تخریب سے محفوظ تھی اس لیے امام زین العابدین بھی فقط کے ساتھ اپنی قرابت کا تذکرہ کیا۔
 امام حسین کی مظلومیت 
امام زین العابدین نے علی بن ابی طالب کے تعارف اور اپنے آپ کو پیغمبر اکرم  اور فاطمہ زہرا سے منسوب کرنے کے بعد امام حسین بن علی کی مظومیت اور آپ کی شہادت کی نوعیت بیان فرمائی۔ امام زین العابدین کی پیغمبر اکرم  اور فاطمہ زہرا کے ساتھ قرابت ثابت ہونے اور علی بن ابی طالب کے بارے میں معاویہ اور یزید کے جھوٹے پروپیگنڈے اور امام حسین بن علی کی مظلومانہ شہادت سے با خبر ہونا شام کے لوگوں پر کافی اثر انداز ہو سکتا تھا اس لیے امام زین العابدین نے اس خطبے میں اپنے والد گرامی کی مظلومانہ پر بھی کسی حد تک گفتگو فرمائی۔

 لوگوں کا رد عمل 
امام زین العابدین کے دوٹوک اور روشنگرانہ خطبے نے حکومت یزید بن معاویہ کی بنیادیں کو ہلا کر رکھ دیا۔آپ کے خطبے سے مسجد میں موجود لوگ بہت متأثر ہوئے۔ ریاض القدس نامی کتاب میں آیا ہے کہ یزید بن معاویہ نماز پڑھے بغیر مسجد سے باہر چلا گیا یوں یہ اجتماع بھی درہم برہم ہو گیا۔ جب امام زین العابدین ممبر سے نیچے اتر آئے تو لوگ آپ کے اردگرد جمع ہو گئے سب نے اپنے کیے پر امام سے معافی مانگی ۔ریاض القدس، ج2، ص329
 دربار میں موجود ایک یہودی کی حکایت 
امام زین العابدین کے خطبے کے بعد محفل میں موجود ایک یہودی نے یزید بن معاویہ کو برا بھلا کہا اور اپنے پیغمبر  کی بیٹی کے اولاد کو اس طرح مظلومانہ طور پر شہید کرنے پر اس کی یوں مذمت اور سرزنش کی:

 خطبے کا اردو ترجمہ 

 مزید دیکھیے 
 یزید کے دربار میں زینب بنت علی کا خطبہ

 حوالہ جات 

زمرہ:حسین ابن علی
زمرہ:سانحۂ کربلا
زمرہ:اسلامی خطبے
زمرہ:شیعیت
زمرہ:شیعہ ائمہ
زمرہ:Harv اور Sfn کے بدون ہدف نقائص